gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl pt gl gl gl es gl gl gl gl gl gl gl gl sv en sv fr de de gl gl gl gl gl gl gl es gl gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Mozos independentistas sachan enteiros os campo de golf de Vigo, Lugo e A Toxa
Martes, terza feira, 27 de setembro de 2022
Baixo o lema "A terra é nossa"
Esta madrugada un grupo de mozas e mozos sacharon nos buratos dos campo de golf de varias vilas galegas. Tamén en Pontevedra houbo accións esta noite contra as corridas de touros.
Tags: anti-taurino especulación golf independentistas touros turismo
Os activistas empregaron o sacho
Na madrugada da quinta feira 9 de agosto un grupo de mozos e mozas independentistas de Vigo sacharon no campo de golf do Real Aero Club da cidade baixo o lema "A terra é nossa", para deste xeito denunciaren a destrución da terra, "unha realidade produto da alteración do territorio galego para o deleite e gozo dos turistas e burgueses que utilizan a nosa terra como unha colonia", nas palabras dos activistas, escritas nun seu comunicado.
Segundo os mozos e mozas independentistas, estes xeitos de turismo non producen máis que precariedade laboral, en sectores relacionados con el, alén de especulación inmobiliaria e unha "invasión cultural".
Por problemas técnicos, os mozos e mozas que fixeron activismo co sacho, non puideron fotografar o campo de golf, polo que non podemos saber cómo quedou após a acción.
Da que si hai fotos é da sachada de Lugo, tamén feita por outro grupo de mozos e mozas independentistas, polas mesmas horas. Na Toxa tampouco puideron tirar fotos, segundo din, porque o flash da cámara chamaría moito a atención. O que si din dende A Toxa é que con esta acción puideron atrasar un torneo de golf que se ía desputar nos próximos días.
Pontevedra tamén amenceu chea de pintadas anti-taurinas
Na mañá da quinta feira os carteis que publicitan a feira taurina da cidade estaban todos pintados con lemas contra as corridas de touros. Tamén a praza de touros estaba pintada, en caracteres de imprenta, con frases como: "se as touradas som arte, o canibalismo é gastronomía" e tamén, "nom á festa do fascismo". Tamén se reivindicaba, nos carteis dos actos "por umhas festas galegas".
Segundo din os veciños, un grupo de mozos foi visto pintando, e estaba sendo buscados pola policía pontevedresa, mais este é un das ducias de actos que se desenvolven por todo o país coa chegada do verán e as corridas de touros móbiles ás vilas, e, sobre todo, a Pontevedra, a única cidade galega con praza de touros.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Unha das pintadas que apareceron de mañá en Pontevedra
Unha das imaxes de como ficou o campo de golf de Lugo
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto